हर व्यक्ति के मन में अपने होने वाले जीवनसाथी की एक छवि होती है। इस अ़क्स को चेहरा भले ही बाद में मिले, लेकिन हमराही की ख़ूबियों की फ़ेहरिस्त हम बहुत पहले ही बना चुके होते हैं। विवाह के बाद के शुरुआती दिनों में पति-पत्नी, दोनों के लिए एक-दूसरे को समझना काफ़ी चुनौतीपूर्ण होता है। जानने-समझने की इस कोशिश के साथ-साथ दोनों के मन में अवलोकन भी चलता रहता है कि काल्पनिक अ़क्स और वास्तविक जीवनसाथी में कितनी समानता या असमानता है।
वैवाहिक बंधन जीवन के पथ पर साथ चलने वाले हमसफ़र की सौगात देता है। नई पारी के शुरुआती दिन सुहाने रहे, रिश्ते की मिठास बढ़ जाएगी, जबकि कटु अनुभव दूरियां बढ़ा भी सकते हैं।
लेकिन बहुत-से नव विवाहित विवाह के बाद शुरुआती दिनों में कुछ ग़लतियां कर बैठते हैं, जिससे इस रिश्ते की मिठास फीकी पड़ने लगती है। जरा ग़ौर करें...
hin_Deva hin_Deva hin_Deva